Locuitorii comunei Vânători-Neamț au putut asista, în această după amiază, la trecerea în trombă a unui număr mare de mașini de poliție și jandarmerie, cu semnalele luminoase în funcțiune.
Nu mai puțin de 9 mașini de intervenție au traversat localitatea menționată, moment în care localnicii au făcut diverse supoziții inclusiv legate de perchezițiile care au loc la acest moment în mai multe locații din comuna Pipirig. IPJ Neamț a comunicat că va reveni cu informații și imagini după finalizarea acțiunii. (G.S.)